**Délegyháza Község Önkormányzata Képviselő-testületének**

**.../.... (...) önkormányzati rendelete**

**az önkormányzat vagyonáról és a vagyongazdálkodás egyes szabályairól szóló 37/2010.(X.21.) önkormányzati rendelet módosításáról**

Délegyháza Község Önkormányzat Képviselő-testülete a nemzeti vagyonról szóló 2011. évi CXCVI. törvény 3. § (1) bekezdés 6. és 11. pontjában, 5. § (2) bekezdés b) - c) pontjában, (4) bekezdésében, 6. § (5) – (6) bekezdésében, 11. § (16) bekezdésében, 13. § (1) bekezdésében, 18. § (1) bekezdésében, és a Magyarország helyi önkormányzatairól szóló 2011. évi CLXXXIX. törvény 107. §-ában, 109. § (4) bekezdésében, 143. § (4) bekezdés i) pontjában kapott felhatalmazás alapján, az Alaptörvény 32. cikk (1) bekezdés a) és e) pontjában, és az államháztartásról szóló 2011. évi CXCV. törvény 97. § (2) bekezdésében meghatározott feladatkörében eljárva a következőket rendeli el:

**1. §**

A 37/2010. (X.21.) önkormányzati rendelet 1. számú mellékletéből, mely az önkormányzat forgalomképtelen vagyonát tartalmazza, a Délegyháza 857/4 hrsz-ú, 624 m2 térmértékű ingatlant a rendelet 3. számú mellékletébe sorolja, mint forgalomképes vagyont.

**2. §**

(1) Az önkormányzat vagyonáról és a vagyongazdálkodás egyes szabályairól szóló 37/2010.(X.21.) önkormányzati rendelet 18. § (2) bekezdés c) pontja helyébe a következő rendelkezés lép:

*(Az önkormányzat részesedésével működő gazdasági társaságban a tulajdonosi jogosítványokat a Képviselő-testület nevében a polgármester gyakorolja. A polgármester köteles beszerezni a Képviselő-testület előzetes hozzájárulását a gazdasági társaságban a szavazati jog gyakorlásához a következő ügyekben:)*

„*c)* vezető tisztségviselő megbízása (választása, kinevezése) és visszahívása,”

(2) Az önkormányzat vagyonáról és a vagyongazdálkodás egyes szabályairól szóló 37/2010.(X.21.) önkormányzati rendelet 18. §-a a következő (2a) bekezdéssel egészül ki:

„(2a) Az önkormányzat többségi tulajdonában álló gazdasági társaság vezető tisztségviselőjének megbízásához (választásához, kinevezéséhez) és visszahívásához a Képviselő-testület legalább háromnegyedes többséggel meghozott előzetes hozzájárulása szükséges.”

**3. §**

Az önkormányzat vagyonáról és a vagyongazdálkodás egyes szabályairól szóló 37/2010.(X.21.) önkormányzati rendelet 7. alcíme a következő 24/A. §-sal egészül ki:

**„24/A. §**

Az önkormányzat kizárólagos gazdasági tevékenységei gyakorlásának módjáról, feltételeiről és a kizárólagos gazdasági tevékenység gyakorlása időleges jogának átengedéséről az Nvtv. 12. §-ában és a vonatkozó egyéb jogszabályokban foglaltak szerint a Képviselő-testület dönt.”

**4. §**

Az önkormányzat vagyonáról és a vagyongazdálkodás egyes szabályairól szóló 37/2010.(X.21.) önkormányzati rendelet 27. § (1) bekezdés m) pontja helyébe a következő rendelkezés lép:

*(A Képviselő-testület hatáskörébe tartoznak az alábbi, vagyonhasznosításra vonatkozó döntések, értékhatártól függetlenül:)*

„*m)* vagyon koncesszióba adása, koncessziós pályázat kiírása és elbírálása, az önkormányzat kizárólagos gazdasági tevékenységei gyakorlása időleges jogának átengedése.”

**5. §**

(1) Az önkormányzat vagyonáról és a vagyongazdálkodás egyes szabályairól szóló 37/2010.(X.21.) önkormányzati rendelet 1. melléklete helyébe az 1. melléklet lép.

(2) Az önkormányzat vagyonáról és a vagyongazdálkodás egyes szabályairól szóló 37/2010.(X.21.) önkormányzati rendelet 2. melléklete helyébe a 2. melléklet lép.

(3) Az önkormányzat vagyonáról és a vagyongazdálkodás egyes szabályairól szóló 37/2010.(X.21.) önkormányzati rendelet 3. melléklete helyébe a 3. melléklet lép.

**6. §**

Ez a rendelet a kihirdetését követő harmadik napon lép hatályba.

Délegyháza, 2024. november 6.

|  |  |
| --- | --- |
| dr. Riebl Antal | dr. Molnár Zsuzsanna |
| Polgármester | Jegyző |

A rendelet kihirdetve:

Délegyháza, 2024. november …..

dr. Molnár Zsuzsanna

jegyző

*1. melléklet az .../... . (... . ... .) önkormányzati rendelethez*

„*1. melléklet*

(A melléklet szövegét a(z) 1. MELLÉKLET.pdf elnevezésű fájl tartalmazza.)”

*2. melléklet az .../... . (... . ... .) önkormányzati rendelethez*

„*2. melléklet*

(A melléklet szövegét a(z) 2. MELLÉKLET.pdf elnevezésű fájl tartalmazza.)”

*3. melléklet az .../... . (... . ... .) önkormányzati rendelethez*

„*3. melléklet*

(A melléklet szövegét a(z) 3. MELLÉKLET.pdf elnevezésű fájl tartalmazza.)