**Délegyháza Község Önkormányzata Képviselő-testületének**

**.../.... (...) önkormányzati rendelete**

**a Képviselő-testület Szervezeti és Működési Szabályzatáról szóló 7/2021.(VI.29.) önkormányzati rendelet módosításáról**

Délegyháza Község Önkormányzatának Képviselő-testülete az Alaptörvény 32. Cikk (2) bekezdésében meghatározott eredeti jogalkotói hatáskörében, az Alaptörvény 32. Cikk (1) bekezdés d) pontjában meghatározott feladatkörében eljárva a következőket rendeli el:

**1. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 13. § (2) bekezdése helyébe a következő rendelkezés lép:

„(2) A képviselő és a bizottság nem képviselő tagja a jogszabályi előírásoknak megfelelően köteles megtartani a tudomására jutott hivatali titkot, magántitkot, üzleti titkot, valamint az esetlegesen tudomására jutott állami és szolgálati titkot, illetve köteles biztosítani a hivatalos minőségében tudomására jutott személyes adatok védelmét. A képviselő és a bizottság nem képviselő tagja köteles továbbá figyelembe venni az Alaptörvénynek, a Polgári Törvénykönyvnek és az információs önrendelkezési jogról és az információszabadságról szóló 2011. évi CXII. törvénynek, valamint az Európai Parlament és Tanács 2016. április 27-i (EU) 2016/679 Rendeltének a magántitok és a személyes adatok védelmére vonatkozó szabályait. Titoktartási kötelezettsége megbízatásának lejárta után is fennáll, annak megszegése esetén a vonatkozó jogszabályokban előírt jogkövetkezmények terhelik.”

**2. §**

(1) A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 35. § (2) és (3) bekezdése helyébe a következő rendelkezések lépnek:

„(2) Amennyiben a rendeletalkotási kezdeményezést a polgármesterhez tárgyalásra alkalmas módon nyújtották be, azt a polgármester köteles a soron következő ülés napirendi javaslatába felvenni, és a Képviselő-testület dönt annak szükségességéről.

(3) Amennyiben a kezdeményezett rendelettervezet részletes előkészítése szükséges, az ülésvezető indítványozza, hogy a képviselő-testület foglaljon állást elsőként a rendeletalkotás szükségességéről, és amennyiben a szükségesség fennáll, úgy a rendeletalkotás főbb elveiről, az előkészítés menetéről és felelőséről.”

(2) A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 35. §-a a következő (3a) bekezdéssel egészül ki:

„(3a) A polgármester által benyújtott rendeletalkotási kezdeményezést szükségesnek kell tekinteni, és ahhoz - lehetőség szerint - már a megszövegezett rendelettervezetet is csatolni kell.”

**3. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 46. §-a a következő (1a) bekezdéssel egészül ki:

„(1a) A bizottságok között hatásköri összeütközés esetén az eljáró bizottságot a polgármester jelöli ki.”

**4. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 57. §-a a következő (7) bekezdéssel egészül ki:

„(7) A Polgármesteri Hivatal az önkormányzati képviselők és a bizottságok nem képviselő tagjai, valamint a tanácsadó testületek és a Civil Fórum tagjai számára szerdán 14.00-17.00 óra között előzetes telefonos egyeztetés alapján biztosít személyes konzultációs lehetőséget.”

**5. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 11. melléklete helyébe az 1. melléklet lép.

**6. §**

Ez a rendelet a kihirdetését követő harmadik napon lép hatályba.

Délegyháza, 2024. november ….

|  |  |
| --- | --- |
| dr. Riebl Antal  polgármester | dr. Molnár Zsuzsanna  jegyző |

A rendelet kihirdetve:

Délegyháza, 2024. november …

|  |  |
| --- | --- |
|  | dr. Molnár Zsuzsanna  jegyző |

*1. melléklet az .../... . (... . ... .) önkormányzati rendelethez*

„*11. melléklet*

(A melléklet szövegét a(z) 11. melléklet.pdf elnevezésű fájl tartalmazza.)